open-index/open-wikipedia-markdown huggingface dataset:
มีเดียวิกิ

**มีเดียวิกิ** () เป็นวิกิซอฟต์แวร์ฟรีและโอเพนซอร์สที่ใช้งานในวิกิพีเดีย และเว็บไซต์วิกิมีเดียเกือบทั้งหมด เช่น วิกิพจนานุกรม, วิกิมีเดียคอมมอนส์ และวิกิสนเทศ เว็บไซต์เหล่านี้ถือเป็นข้อกำหนดสำหรับมีเดียวิกิ เว็บนี้พัฒนาไว้สำหรับการใช้งานในวิกิพีเดียใน ค.ศ. 2002 แล้วมีการตั้งชื่อเป็น "มีเดียวิกิ" ใน ค.ศ. 2003 เดิมที มีเดียวิกิพัฒนาโดยมักนุส มันส์เคอ และปรับปรุงโดยลี แดเนียล คร็อกเกอร์

## ประวัติ
มักนุส มันส์เคอ นักศึกษาคณะวิทยาศาสตร์การเคมี มหาวิทยาลัยโคโลญ ประเทศเยอรมนี เป็นผู้เริ่มออกแบบซอฟต์แวร์มีเดียวิกิ ซึ่งทำงานโดยภาษาพีเอชพี และฐานข้อมูล MySQL ซึ่งต่อมาได้มีโปรแกรมเมอร์หลายคนได้ร่วมในโครงการนี้ โดยในวันที่ 25 มกราคม พ.ศ. 2545 โครงการระยะที่ 1 ชื่อ ยูสมอดวิกิ (UseModWiki) ได้เปลี่ยนมาเป็นโครงการระยะที่ 2 และในเดือนมิถุนายน ปีเดียวกัน ได้เปลี่ยนชื่อมาเป็น มีเดียวิกิ (โครงการระยะที่ 3) ชื่อในปัจจุบัน ในปัจจุบัน ไบรออน วิบเบอร์ เป็นแกนนำผู้พัฒนาซอฟต์แวร์มีเดียวิกิ

### การพัฒนาจากโครงการระยะที่ 2 เป็นระยะที่ 3
ในวันเสาร์ที่ 20 กรกฎาคม พ.ศ. 2545 วิกิพีเดียได้ย้ายจากเซิร์ฟเวอร์เดิมไปสู่เซิร์ฟเวอร์ใหม่ (โครงการระยะ 3) ที่มีความสามารถสูงกว่าและเนื้อที่ที่มากกว่า ความสามารถหลักระหว่างโครงการระยะที่ 3 คล้ายกับโครงการในระยะที่ 2 โดยเพิ่มความสามารถดังต่อไปนี้เข้าไป ได้แก่ ระบบอัปโหลดรูป และการใช้ภาพในบทความ ระบบค้นหาข้อมูล โดยสามารถเก็บข้อมูลดัชนี ได้ในลักษณะทั้ง 2 และ 3 ตัวอักษร เพิ่มแถบข้างที่สามารถย้ายได้ สำหรับเว็บเบราว์เซอร์รุ่นใหม่ มีการจัดเก็บหมายเลขไอพี ของแต่ละการแก้ไข เพื่อให้สามารถติดตามการแก้ไขได้ เนื่องจากในระยะหลังมีผู้ใช้ที่ไม่ได้ลงทะเบียนเพิ่มมากขึ้น และหลายคนได้ช่วยเขียนในหลายบทความ เพิ่มความสามารถใช้สมการคณิตศาสตร์ เพิ่มความสามารถทำงานกับบอต เพิ่มระบบเก็บสถิติผู้ใช้แบบใหม่ ที่ใช้ทรัพยากรของเครื่องน้อยลง และเซิร์ฟเวอร์ของวิกิพีเดียกับเซิร์ฟเวอร์ของฐานข้อมูล สามารถทำงานแยกกัน

ซอฟต์แวร์ในโครงการระยะที่ 3 นี้ มีชื่อเสียงโด่งดังและมีการพัฒนาอย่างต่อเนื่อง ในขณะเดียวกัน ก็มีการแก้ไขข้อบกพร่องและเสริมความเสถียรของระบบ

## ดูเพิ่ม
* ส่วนขยายมีเดียวิกิ

## อ้างอิง

## แหล่งข้อมูลอื่น

* 

หมวดหมู่:มูลนิธิวิกิมีเดีย
หมวดหมู่:ซอฟต์แวร์เสรี
หมวดหมู่:มีเดียวิกิ
หมวดหมู่:ระบบจัดการเนื้อหาโอเพนซอร์ส
เซียวจับอิดนึ้ง

**เซียวจับอิดนึ้ง**  (;* Xiao Shi Yi Lang - The Eleventh Son*) เป็นนิยายกำลังภายใน แต่งโดยโก้วเล้ง และมีชื่อเดียวกับชุดนิยายนี้ 

## เนื้อเรื่องย่อ
เซียวจับอิดนึ้งเป็นนวนิยายจีนที่เต็มเปี่ยมไปด้วยความรักโรแมนติกที่สุดของโก้วเล้ง ว่าด้วยเรื่องราวของจอมโจรที่เกิดและเติบโตท่ามกลางป่าเขา จึงมีสัญชาตญาณของสุนัขป่า เขาเป็นลูกคนที่ 11 ของครอบครัว ว่ากันว่าเขามีฝีมือรวบรัดชัดเจนที่สุดในรอบ 500 ปี พฤติการณ์ของเขาคือเป็นโจรที่ปล้นคนเลวช่วยคนจน  และสุดท้ายได้พบรักกับคนที่มีคู่หมั้นหมายแล้ว ทำให้ต้องเจ็บปวดใจ รวมทั้งต้องเผชิญหน้ากับเทพเจ้าสำราญผู้มีฝีมือลึกล้ำสุดหยั่งคาดที่แม้กระทั่งเขาก็มิใช่คู่มือ ถึงแม้ว่าจะมีดาบวิเศษที่ชือว่า ดาบล่ากวาง อยู่ในมือก็ตาม

ซีเยวจับอิดนึ้ง
หมวดหมู่:งานเขียนของโก้วเล้ง
ตุลาคม

**ตุลาคม** เป็นเดือนที่ 10 ของปี ตามปฏิทินเกรกอเรียน และเป็นหนึ่งในเดือน 7 เดือนที่มี 31 วัน 

ตามหลักโหราศาสตร์ เดือนตุลาคมเริ่มต้นขึ้นเมื่อดวงอาทิตย์ยกเข้าสู่ราศีตุล และสิ้นสุดเมื่อยกเข้าสู่ราศีพิจิก แต่ในทางดาราศาสตร์ เดือนตุลาคมดวงอาทิตย์อยู่ในกลุ่มดาวหญิงสาวและไปอยู่ในกลุ่มดาวคันชั่งตอนต้นเดือนพฤศจิกายน

เดือนตุลาคมในภาษาอังกฤษ *October* มาจากภาษาละติน *octo* เนื่องจากเป็นเดือนที่ 8 ในปฏิทินโรมันดั้งเดิมที่เริ่มต้นปีในเดือนมีนาคม ประเทศไทยเริ่มใช้ชื่อเดือนตุลาคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

## วันสำคัญ
* 1 ตุลาคม – วันผู้สูงอายุสากล, วันคล้ายวันสวรรคตพระบาทสมเด็จพระจอมเกล้าเจ้าอยู่หัว
* 5 ตุลาคม – วันนวัตกรรมแห่งชาติ
* 6 ตุลาคม – เหตุการณ์ 6 ตุลา
* 8 ตุลาคม – วันคล้ายวันประสูติพระเจ้าวรวงศ์เธอ พระองค์เจ้าสิริภาจุฑาภรณ์
* 9 ตุลาคม – วันไปรษณีย์โลก
* 13 ตุลาคม – วันนวมินทรมหาราช
* 14 ตุลาคม – เหตุการณ์ 14 ตุลา หรือวันมหาวิปโยค
* 16 ตุลาคม – วันอาหารโลก
* 17 ตุลาคม – วันตำรวจ
* 19 ตุลาคม – วันเทคโนโลยีของไทย
* 21 ตุลาคม – วันคล้ายวันพระราชสมภพสมเด็จพระศรีครินทราบรมราชชนนี และวันรักต้นไม้แห่งชาติ
* 22 ตุลาคม – วันทหารผ่านศึกเกาหลี
* 23 ตุลาคม – วันปิยมหาราช
* 24 ตุลาคม – วันสหประชาชาติ และวันโปลิโอโลก, วันคล้ายวันสวรรคตสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
* 26 ตุลาคม - พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
* 31 ตุลาคม – วันฮาโลวีน
* วันออกพรรษา – วันขึ้น 15 ค่ำ เดือน 11 ตามปฏิทินจันทรคติไทย
* วันสายตาโลก – วันพฤหัสในสัปดาห์ที่ 2 ของเดือนตุลาคม

## ดูเพิ่ม
* จดหมายเหตุเดือนตุลาคม

## แหล่งข้อมูลอื่น


*10
กิเลน

[thumb|right|กิเลนใน[ราชวงศ์ชิง ตั้งอยู่ ณ พระราชวังต้องห้าม กรุงปักกิ่ง - ลักษณะเขาของกิเลนใกล้เคียงกับกิเลนของทางญี่ปุ่น]]
**กิเลน** ( *ฉีหลิน*; แต้จิ๋ว: *ki<sup>5</sup> ling<sup>5</sup>* *ขี่ลิ้ง*; ) และอาจสะกดเป็น Qilin, Kylin หรือ Kirin เป็นคำที่มาจากภาษาจีน ซึ่งเป็นชื่อของสัตว์ชนิดหนึ่งในเทพนิยายของจีน

## ตามตำนานของจีน
ถ้าเป็นตัวผู้เรียกว่า "กี" ถ้าเป็นตัวเมียเรียกว่า "เลน" หรือ "กิเลน" กิเลน ตามตำนานจีนว่ามีรูปร่างเหมือนกวาง แต่มีเขาเดียว หางเหมือนวัว หัวเป็นมังกร เท้ามีกีบเหมือนม้า (บางตำราว่ามีตัวเป็นสุนัข ลำตัวเป็นแอนทิโลป บ้างก็ว่าลำตัวเป็นกวางชะมด ใบหน้าคล้ายหมาป่า และบางตัวก็มีสองเขาหรือสามเขา) เกิดจากธาตุทั้งห้า คือ ดิน, น้ำ, ไฟ, ไม้ และโลหะ ผสมกัน

เชื่อว่ามีอายุอยู่ได้ถึงพันปี และถือว่าเป็นยอดแห่งสัตว์ทั้งหลาย เป็นสัญลักษณ์แห่งคุณงามความดี ปรากฏให้เห็นเมื่อใดก็จะเกิดผู้มีบุญมาปกครองบ้านเมืองให้อยู่เย็นเป็นสุขเมื่อนั้น เช่น ในยุคของฝูซีเป็นผู้ปกครองโลก กิเลนได้ปรากฏตัวขึ้นที่แม่น้ำฮวงโห หลังกิเลนมีลายอักขระจารึก ซึ่งต่อมาได้พัฒนากลายมาเป็นตัวอักษร กิเลนถือเป็นหนึ่งในสี่สัตว์ศักดิ์สิทธิ์ ซึ่งประกอบด้วย หงส์, เต่า, มังกร และกิเลน (บ้างว่าเป็น เสือ)

## กิเลนของไทย
ชาวไทยรู้จักกิเลนของจีนมานานแล้ว ปรากฏในสมุดภาพสัตว์ป่าหิมพานต์ที่ช่างโบราณได้ร่างแบบสำหรับผูกหุ่นเข้า กระบวนแห่พระบรมศพครั้งรัชกาลที่ 3 ก็มีรูปกิเลนจีนทำหนวดยาว ๆ ส่วนภาพกิเลนแบบไทย มีกระหนกและเครื่องประดับเป็นแบบไทย ๆ การจัดลายประกอบผิดไปจากในสมุดภาพสัตว์ป่าหิมพานต์ของโบราณบ้าง ที่แปลกอีกอย่างคือ กิเลนไทยมีสองเขา ส่วนของจีนแท้ ๆ มีทั้งที่ปรากฏรูปเป็นกิเลนเขาเดียว (ซึ่งทำให้มีการเปรียบเทียบกับยูนิคอร์นของนิยายตะวันตก) และที่เป็นสองเขาเหมือนเขากวางก็มี แม้แต่กิเลนจีนที่มีสามเขาก็มีปรากฏบ้าง ดังภาพถ่ายของภาพกิเลนจีนในพระราชวังต้องห้ามกรุงปักกิ่ง ก็มีสองเขา 

ในวรรณคดีไทยเรื่องพระอภัยมณี ของกวีเอกสุนทรภู่ ก็มีสัตว์ประหลาดรูปร่างคล้ายกิเลนในเรื่องคือ ม้ามังกร หรือม้านิลมังกร ปัจจุบันกิเลนเป็นมาสคอตของสโมสรฟุตบอลเอสซีจี เมืองทอง ยูไนเต็ด

## ที่มาของกิเลน
เชื่อว่ากิเลนมีที่มาจากยีราฟ ที่มากับเรือสินค้าที่กลับจากเบงกอลในยุคจักรพรรดิหย่งเล่อ (ค.ศ. 1402–1424) แห่งราชวงศ์หมิง โดยนำมาจากเมืองมาลินดี (เคนยา) โดยกลับผ่านนานกิง ซึ่งเป็นสัตว์ที่ชาวจีนไม่เคยเห็นมาก่อนจึงเชื่อว่าเป็นกิเลน และจักรพรรดิทรงโปรดให้จิตรกรวาดภาพกิเลนเอาไว้ประดับในพระราชวังต่อมาภาพนี้ชำรุดเสียหาย ในยุคราชวงศ์ชิงจักรพรรดิจึงสั่งให้วาดขึ้นใหม่

## ส่วนเกี่ยวข้อง
* หากเทียบกับเทพปกรณัมของตะวันตก ถือได้ว่ากิเลนมีลักษณะเฉพาะใกล้เคียงกับยูนิคอร์น

## อ้างอิง

## แหล่งข้อมูลอื่น
* 

หมวดหมู่:สัตว์ในนิยาย
หมวดหมู่:คติชนจีน
หมวดหมู่:คติชนญี่ปุ่น
หมวดหมู่:สัตว์ในวรรณคดีไทย
ปลาที่ว่ายในสนามฟุตบอล

**ปลาที่ว่ายในสนามฟุตบอล** เป็นหนังสือที่เขียนโดยวินทร์ เลียววาริณ ในปี พ.ศ. 2548

## เนื้อเรื่อง
หนังสือเล่มนี้เป็นการตั้งคำถามเชิงปรัชญา อภิปรัชญา ศาสนา จักรวาลวิทยา ฯลฯ โดยวิธีคิดแบบวิทยาศาสตร์และหลักกาลามสูตรที่พระพุทธองค์ตรัสสอนไว้นานมาแล้ว ปลาที่ว่ายในสนามฟุตบอล เป็นแว่นขยายหนังสือ โดยมีข้อความที่ปกหลังหนังสือว่า

หมวดหมู่:วรรณกรรมไทย
หมวดหมู่:งานเขียนของวินทร์ เลียววาริณ
หมวดหมู่:วรรณกรรมในปี พ.ศ. 2548
พฤศจิกายน

**พฤศจิกายน** เป็นเดือนที่ 11 ของปี ตามปฏิทินเกรกอเรียน และเป็นหนึ่งในเดือน 4 เดือนที่มี 30 วัน 

ตามหลักโหราศาสตร์ เดือนพฤศจิกายนเริ่มต้นขึ้นเมื่อดวงอาทิตย์ยกเข้าสู่ราศีพิจิก และสิ้นสุดเมื่อยกเข้าสู่ราศีธนู แต่ในทางดาราศาสตร์ ต้นเดือนพฤศจิกายนดวงอาทิตย์อยู่ในกลุ่มดาวตาชั่ง ผ่านกลุ่มดาวแมงป่องระหว่างวันที่ 24-29 พฤศจิกายน โดยประมาณ และไปอยู่ในกลุ่มดาวคนแบกงูในปลายเดือน

เดือนพฤศจิกายน รากศัพท์คำมาจากภาษาสันสกฤต คำว่า  वृश्चिक *vṛścika*. และ आयन *Āyana* , ในภาษาอังกฤษ *November* มาจากภาษาละติน *novem* เนื่องจากเป็นเดือนที่ 9 ในปฏิทินโรมันดั้งเดิมที่เริ่มต้นปีในเดือนมีนาคม. ประเทศไทยเริ่มใช้ชื่อเดือนพฤศจิกายนในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน โดยพฤศจิกายน มาจากคำ พฤศจิก (พฺรึดสะจิก) ที่แปลว่า แมงป่อง 

## วันสำคัญ
* วันลอยกระทง - วันขึ้น 15 ค่ำ เดือน 12 ตามปฏิทินจันทรคติไทย
* 10 พฤศจิกายน – วันวีรบุรุษแห่งชาติประเทศอินโดนีเซีย National Heroes Day (Indonesia)
* 11 พฤศจิกายน – วันเอกราชประเทศแองโกลาและประเทศโปแลนด์ Independence Day (Angola, Poland
* 14 พฤศจิกายน – วันพระบิดาแห่งฝนหลวง
* 23 พฤศจิกายน – วันเอกราชประเทศลัตเวีย Independence Day (Latvia) และวันเอกราชประเทศเลบานอน **Independence Day (Lebanon) 
* 24 พฤศจิกายน – วันคล้ายวันประสูติสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา
* 26 พฤศจิกายน – วันคล้ายวันสวรรคตพระบาทสมเด็จพระมงกุฎเกล้าเจ้าอยู่หัว
* 28 พฤศจิกายน – วันเอกราชประเทศอัลบาเนีย **Independence Day (Albania)

## ดูเพิ่ม
* จดหมายเหตุเดือนพฤศจิกายน

## แหล่งข้อมูลอื่น


*11
มกราคม

**มกราคม** เป็นเดือนแรกของปี ตามปฏิทินเกรกอรี และเป็นหนึ่งในเดือน 7 เดือนที่มี 31 วัน 

ตามหลักโหราศาสตร์ เดือนมกราคมเริ่มต้นขึ้นเมื่อดวงอาทิตย์ยกเข้าสู่ราศีมกร และสิ้นสุดเมื่อยกเข้าสู่ราศีกุมภ์ แต่ในทางดาราศาสตร์ ต้นเดือนมกราคมดวงอาทิตย์อยู่ในกลุ่มดาวคนยิงธนู และไปอยู่ในกลุ่มดาวแพะทะเลในปลายเดือน

เดือนมกราคมในภาษาอังกฤษ January มาจากเทพเจ้าโรมันนามว่า ยานุส (Janus) ซึ่งเป็นเทพเจ้าแห่งประตูทางผ่าน การเริ่มต้น และการสิ้นสุด ปฏิทินโรมันดั้งเดิมที่เริ่มต้นปีในเดือนมีนาคมมีเดือนเพียง 10 เดือน (304 วัน) โดยไม่มีเดือนในช่วงฤดูหนาว ต่อมาได้มีการเพิ่มเดือน 2 เดือน คือ เดือนมกราคมและกุมภาพันธ์ ทำให้ 1 ปีมี 12 เดือน ประเทศไทยเริ่มใช้ชื่อเดือนมกราคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

## วันสำคัญ
* 1 มกราคม – วันขึ้นปีใหม่, วันคล้ายวันพระบรมราชสมภพ พระบาทสมเด็จพระมงกุฎเกล้าเจ้าอยู่หัว, วันคล้ายวันพระราชสมภพ สมเด็จพระศรีพัชรินทราบรมราชินีนาถ, วันคล้ายวันพระราชสมภพ สมเด็จพระมหิตลาธิเบศร อดุลยเดชวิกรม พระบรมราชชนก, วันประกาศอิสรภาพในเฮติ
* วันเสาร์ที่ 2 – วันเด็กแห่งชาติ
* วันจันทร์ที่ 3 – วันมาร์ติน ลูเทอร์ คิง จูเนียร์
* 8 มกราคม – วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
* 13 มกราคม – วันการบินแห่งชาติ
* 14 มกราคม – วันอนุรักษ์ทรัพยากรป่าไม้แห่งชาติ
* 16 มกราคม – วันครู
* 17 มกราคม – วันพ่อขุนรามคำแหงมหาราช
* 18 มกราคม – วันกองทัพไทย
* 26 มกราคม – วันสาธารณรัฐในอินเดีย และวันชาติในออสเตรเลีย
* ตรุษจีน – ตรงกับวันแรกในเดือนแรกของปฏิทินจีน ซึ่งตรงกับวันเดือนดับครั้งแรกหลังจากเหมายัน อาจตรงกับเดือนมกราคมหรือกุมภาพันธ์

## เข้าถึงเต็มระบบ
* จดหมายเหตุเดือนมกราคม

## แหล่งข้อมูลอื่น


*01
กริฟฟอน

thumb|200px|รูปวาดกริฟฟิน
thumb|200px
**กริฟฟอน** หรือ **กริฟฟิน** () คือสัตว์ในเทพนิยายร่างกายเป็นครึ่งนกอินทรี ครึ่งสิงโต โดยส่วนหัว ขาคู่หน้าและปีก เป็นนกอินทรี ส่วนลำตัวและขาคู่หลังเป็นสิงโต และมีหางเป็นงู บางจำพวกก็มี หางของสิงโต ขนบนหลังเป็นสีดำ ขนที่อยู่ข้างหน้าเป็นสีแดง ส่วนขนปีกเป็นสีขาว อาศัยอยู่ในถ้ำตามภูเขา

ตามตำนานกรีก กริฟฟินเป็นสัตว์เทพผู้พิทักษ์เหมืองทองคำของดินแดนไฮเปอร์โบเรีย (ดินแดนในตำนานซึ่งอยู่ทางขั้วโลกเหนือ มีแสงอาทิตย์ และความอุดมสมบูรณ์ตลอดกาล) เป็นรูปจำแลงของเทพีเนเมซิส เทพแห่งความพยาบาท ซึ่งทำหน้าที่หมุนวงล้อแห่งโชคชะตา, นอกจากนี้ยังเป็นผู้ลากรถม้าของพระอาทิตย์ (เทพอพอลโล) อีกด้วย

กริฟฟินนั้นเป็นสัญลักษณ์ของพลังอำนาจ และบางครั้งยังถือว่ากริฟฟินเป็นสัญลักษณ์ของความหยิ่งยโสอีกด้วย

ในยุคแรก กริฟฟินถูกเปรียบเทียบให้เป็นเหมือนกับซาตาน ที่คอยล่อลวงวิญญานของมนุษย์ให้ติดกับ แต่ต่อมากริฟฟินก็กลายเป็นสัญลักษณ์ของทั้งทวยเทพ และมนุษย์ สำหรับพระเยซู เพราะมันเป็นเจ้าแห่งพิภพและเวหา อีกทั้งมีรังสีแห่งแสงอาทิตย์ ศัตรูของกริฟฟินคือ บาซิลิสก์ ซึ่งเปรียบได้กับรูปจำลองของซาตาน

ปัจจุบันสามารถพบเห็นกริฟฟินได้ทั่วไปจากงานศิลปะในหลาย ๆ วัฒนธรรม และพบได้ในตราประจำตระกูล รูปสัตว์ต่าง ๆ, ประติมากรรมเก่าแก่, โมเสกนูนต่ำ, นิทาน และในตำนานต่าง ๆ ทั่วโลก

หมวดหมู่:สัตว์ในนิยาย
หมวดหมู่:สิ่งมีชีวิตในตำนานกรีก
รายชื่อสัตว์ในตำนาน

นี่คือ**รายชื่อสัตว์ในตำนาน** รวบรวมจากตำนานของหลายประเทศ รายการด้านล่างนี้รวมไปถึงสปีชีส์ของสัตว์ในตำนานด้วย สิ่งมีชีวิตซึ่งค้นพบในสมัยใหม่ไม่รวมอยู่ในรายชื่อด้านล่างนี้

## ก
*กอบลิน
*กอร์กอน
*กริฟฟิน
*กิเลน
*กินรี
*โกเลม
*กินนร

## ค
*คราเคน
*ครุฑ
*ไคเมร่า

## ซ
*เซนทอร์
*เซอร์เบอรัส
*ไซคลอป
*ไซเรน

## ท
*โทรลล์

## น
*นกวายุภักษ์

## บ
*บาซิลิสก์
*บิกฟุต

## พ
*พญานาค
*พิกาซี่
*เพกาซัส

## ฟ
*ฟีนิกซ์

## ม
*ม้ามังกร
*มังกร
*มันติคอร์
*มิโนทอร์
*เมดูซ่า

## ย
*ยูนิคอร์น

## ล
*เลวีอาธาน หรือ เลวีธาน

## ว
* เวตาล
* วีล่า
* ไวเวิร์น
* วารีกุญชร

## ส
*สฟิงซ์
*สัตว์ร้ายแห่งเฌโวด็อง
*สิงโตในมุทราศาสตร์
*

## อ
*อิคิดนา
*อิมพ์
*ออทรอส

## ฮ
*ฮาร์ปี้
*ฮิปโปกริฟท์
*ไฮดรา

หมวดหมู่:สัตว์ในนิยาย
กลุ่มดาวปลาใต้

**กลุ่มดาวปลาใต้** เป็นกลุ่มดาวหนึ่งในกลุ่มดาว 48 กลุ่มที่อยู่ในรายการของทอเลมี และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล กลุ่มดาวนี้มีดาวฤกษ์สว่างดวงเดียว คือ ดาวโฟมาลออต

หมวดหมู่:กลุ่มดาว
หมวดหมู่:กลุ่มดาวปลาใต้
ฮอลแลนด์

**ฮอลแลนด์** () เป็นชื่อที่ใช้เรียกภูมิภาค และอดีตจังหวัดทางตะวันตกของเนเธอร์แลนด์ ตั้งแต่คริสต์ศตวรรษที่ 10 จนถึง 16 ดินแดนฮอลแลนด์เคยเป็นส่วนหนึ่งของดินแดนทางการเมืองของจักรวรรดิโรมันอันศักดิ์สิทธิ์ โดยมีสถานะเป็นรัฐเคานต์ที่ปกครองโดยเคานต์แห่งฮอลแลนด์ เมื่อมาถึงคริสต์ศตวรรษที่ 17 ฮอลแลนด์ก็รุ่งเรืองขึ้นมาเป็นมหาอำนาจทางเศรษฐกิจและการค้าทางทะเลที่รุ่งเรืองกว่าบรรดาจังหวัดอื่น ๆ ในสาธารณรัฐดัตช์

พื้นที่ที่เป็นอดีตรัฐเคานต์แห่งฮอลแลนด์ประกอบด้วยสองจังหวัด คือ จังหวัดนอร์ทฮอลแลนด์และจังหวัดเซาท์ฮอลแลนด์ โดยเป็นที่เป็นที่ตั้งของเมืองสามเมืองที่ใหญ่ที่สุดของเนเธอร์แลนด์ ได้แก่ อัมสเตอร์ดัม เฮก และรอตเทอร์ดาม ฮอลแลนด์มีประชากร 6,583,534 คนในเดือนพฤศจิกายน ค.ศ. 2019 และมีความหนาแน่นที่ 

นอกจากนั้นคำว่า "ฮอลแลนด์" ใช้ในการเรียกเนเธอร์แลนด์ทั้งหมดด้วย มีหลายประเทศยอมรับชื่อนี้เป็นชื่อประเทศ และชาวดัตช์หลายคนก็ใช้ชื่อนี้ด้วย อย่างไรก็ตาม มีประชากรในเนเธอร์แลนด์บางส่วน (โดยเฉพาะผู้ที่อยู่นอกภูมิภาคฮอลแลนด์หรือฝั่งตะวันตก) ถือว่าชื่อที่ใช้เรียกทั้งประเทศนี้ไม่เป็นที่พึงปรารถนาหรือบิดเบือนความจริง ในเดือนมกราคม ค.ศ. 2020 ทางเนเธอร์แลนด์ยกเลิกการใช้คำว่า *ฮอลแลนด์* สำหรับชื่อทั้งประเทศอย่างเป็นทางการ ซึ่งรวมกับการเปลี่ยนโลโกใหม่จาก "Holland" เป็น "NL"

## เศรษฐกิจ
ภูมิภาคนี้มีผลิตภัณฑ์มวลรวมในประเทศ (จีดีพี) ใน ค.ศ. 2019 อยู่ที่ 330,746 ล้านยูโร

## อ้างอิง

หมวดหมู่:ภูมิศาสตร์เนเธอร์แลนด์
จัตุรัสกล

**จัตุรัสกล** (magic square) ขนาด *n* คือการนำตัวเลขตั้งแต่ 1 ถึง *n*&sup2; มาเรียงลงในตารางรูปสี่เหลี่ยมจัตุรัสขนาด  {  n \times n} ซึ่งผลบวกของจำนวนในแต่ละแถว, แต่ละหลัก,  แต่ละแนวทแยงจะเท่ากันทั้งหมด จัตุรัสกลดังกล่าวมีชื่อเรียกโดยทั่วไปว่า **จัตุรัสกลปรกติ** 

จัตุรัสกลปกติจะมีอยู่สำหรับทุกขนาด *n*&nbsp;&ge;&nbsp;1 ยกเว้น *n*&nbsp;=&nbsp;2 เนื่องจากเราไม่สามารถบรรจุจำนวนตั้งแต่ 1 ถึง 4 ลงในตารางขนาด  {  2\times 2} ช่องให้มีผลบวกเท่ากันทุกแนวได้ สำหรับกรณี *n*&nbsp;=&nbsp;1 เป็นกรณีที่จัดว่าเห็นได้ชัด นั่นคือประกอบด้วยช่อง 1 ช่อง ซึ่งบรรจุเลข 1. จัตุรัสกลที่น่าสนใจซึ่งมีขนาดเล็กที่สุด คือจัตุรัสกลขนาด 3 ตามรูปข้างล่าง
ไฟล์:MagicSquare-ExplicitSums.png
ผลบวกที่เป็นค่าคงตัวในทุก ๆ แถว, หลัก และแนวทแยง เรียกว่า ค่าคงตัวของจัตุรัสกล (magic constant) *M*. ค่าคงตัวของจัตุรัสกล จะขึ้นอยู่กับขนาด *n* และมีค่าเท่ากับ
:M (n) = \frac{n (n^2+1) }{2}
สำหรับจัตุรัสกลปรกติ ที่มีขนาด *n*&nbsp;=&nbsp;3,&nbsp;4,&nbsp;5,&nbsp;&hellip; จะมีค่าคงตัวของจัตุรัสกล เท่ากับ
:15, 34, 65, 111, 175, 260, &hellip;

## อ้างอิง

*



## ดูเพิ่ม
* ซูโดะกุ
* วิธีสยาม

หมวดหมู่:คณิตศาสตร์นันทนาการ

หมวดหมู่:เมทริกซ์
หมวดหมู่:ปัญหาทางคณิตศาสตร์ที่ยังแก้ไม่ได้
แมว (แก้ความกำกวม)

**แมว** อาจหมายถึง
* แมว สัตว์เลี้ยงลูกด้วยนม ชื่อทางวิทยาศาสตร์ ว่า *Felis silvestris catus* อยู่ในวงศ์ Felidae
* ปลาแมว ปลาชนิดหนึ่งชื่อวิทยาศาสตร์ว่า *Setipinna melanochir* 
* แมว จิรศักดิ์ ปานพุ่ม นักดนตรี
* วงศ์ย่อยแมว วงศ์ย่อยของ Felidae สัตว์เลี้ยงลูกด้วยนม ที่รวมถึง แมว และเสือขนาดเล็กทั้งหมด
* แมวน้ำ สัตว์น้ำชนิดหนึ่ง
กระทิง (แก้ความกำกวม)

**กระทิง** อาจหมายถึง:
* กระทิง - สัตว์บกขนาดใหญ่
* กระทิง (พรรณไม้) - ชื่อต้นไม้ชนิดหนึ่ง
* ปลากระทิง - ปลาน้ำจืดพื้นเมืองของไทยและเอเชียตะวันออกเฉียงใต้ในวงศ์ Mastacembelidae
อาณาจักร (ชีววิทยา)

ในชีววิทยา, **อาณาจักร** (, ละติน: *regnum*, พหูพจน์ *regna*) เป็นการจำแนกชั้นทางวิทยาศาสตร์ระดับใหญ่ที่สุดอันดับที่สองของสิ่งมีชีวิต อาณาจักรแบ่งย่อยต่อไปได้อีกเป็นไฟลัม ในหนังสือแบบเรียนชีววิทยาดั้งเดิมใช้ระบบหกอาณาจักร (Animalia, Plantae, Fungi, Protista, Archaea/Archaebacteria, และ Bacteria/Eubacteria) หรือระบบห้าอาณาจักร (Animalia, Plantae, Fungi, Protista and Monera) ในปัจจุบัน การจำแนกชั้นโดยอาศัยแคลดิสติกส์เลี่ยงไม่ใช้คำว่า *อาณาจักร* เนื่องจากการจัดระบบอาณาจักรแบบดั้งเดิมไม่ใช่การจัดระบบแบบมาจากชาติพันธุ์เดียว (not monophyletic)

## ดูเพิ่ม
* การจำแนกชั้นทางวิทยาศาสตร์
* อนุกรมวิธาน
* ชีววิทยา
* ชีวิตก่อนประวัติศาสตร์
* ชีวิตเทียม
* แบคทีเรีย
* พืช
* โพรทิสตา
* มอเนอรา
* วัฏจักรชีวิต (ชีววิทยา)
* สัตว์
* สิ่งมีชีวิต
* เห็ดรา
* แหล่งกำเนิดชีวิต

## อ้างอิง
อวกาศ

[thumb|upright=1.4|เนื่องจากอวกาศนั้นว่างเปล่าโดยพื้นฐาน จึงช่วยให้เราสามารถมองเห็นดาราจักรในยุคแรกเริ่ม (ที่มีสีค่อนไปทางสีแดง) ได้โดยไม่มีสิ่งกีดขวาง ดังที่ปรากฏในภาพ[ห้วงอวกาศลึกภาพแรกของเวบบ์]]

**อวกาศ** () คือบริเวณอันกว้างใหญ่ไพศาลที่ดำรงอยู่ถัดจากชั้นบรรยากาศของโลกออกไปและระหว่างวัตถุแห่งท้องฟ้าต่าง ๆ อวกาศมีความหนาแน่นของอนุภาคในระดับที่ต่ำมากจนมีสภาวะเป็นสุญญากาศที่เกือบจะสมบูรณ์ ซึ่งประกอบไปด้วยพลาสมาของไฮโดรเจนและฮีเลียมเป็นหลัก ทั้งยังถูกแทรกซึมด้วยรังสีแม่เหล็กไฟฟ้า, รังสีคอสมิก, นิวทริโน, สนามแม่เหล็ก และฝุ่นละออง อุณหภูมิพื้นฐานของอวกาศซึ่งถูกกำหนดโดยรังสีไมโครเวฟพื้นหลังของเอกภพจากการระเบิดครั้งใหญ่ (Big Bang) อยู่ที่ 2.7 เคลวิน (−270 °C)

พลาสมาที่อยู่ระหว่างดาราจักรเชื่อว่าเป็นแหล่งที่อยู่อาศัยของ "สสารแบริออน" (สสารปกติ) ประมาณครึ่งหนึ่งในเอกภพ โดยมีความหนาแน่นของจำนวนอนุภาคน้อยกว่าอะตอมไฮโดรเจนหนึ่งอะตอมต่อลูกบาศก์เมตร และมีอุณหภูมิทางจลน์สูงถึงหลายล้านเคลวิน สสารที่รวมตัวกันหนาแน่นในบางจุดได้ควบแน่นกลายเป็นดาวฤกษ์และดาราจักร อวกาศระหว่างดาราจักรกินปริมาตรส่วนใหญ่ของเอกภพ กระนั้น แม้แต่ดาราจักรและระบบดาวฤกษ์ก็แทบเป็นอวกาศที่ว่างเปล่าสิ้นเชิง มวลและพลังงานที่เหลือส่วนใหญ่ในเอกภพที่สังเกตได้นั้นประกอบด้วยรูปแบบที่ยังไม่เป็นที่รู้จัก ซึ่งเรียกกันว่าสสารมืด และ พลังงานมืด

อวกาศไม่ได้เริ่มต้นขึ้นที่ระดับความสูงที่แน่นอนเหนือพื้นผิวโลก แต่โดยทั่วไปมักใช้เส้นคาร์มาน ซึ่งอยู่ที่ระดับความสูง 100 กิโลเมตรเหนือระดับน้ำทะเล เป็นจุดเริ่มต้นของอวกาศในสนธิสัญญาด้านอวกาศและการบันทึกสถิติทางด้านอากาศยาน ส่วนพื้นที่บางส่วนในชั้นสตราโตสเฟียร์ตอนบนและมีโซสเฟียร์บางครั้งจะถูกเรียกว่า "อวกาศใกล้โลก" (near space) สำหรับโครงสร้างกฎหมายอวกาศระหว่างประเทศนั้นถูกจัดตั้งขึ้นโดยสนธิสัญญาอวกาศ ซึ่งมีผลบังคับใช้เมื่อวันที่ 10 ตุลาคม ค.ศ. 1967 สนธิสัญญานี้ขัดขวางการกล่าวอ้างอธิปไตยของชาติเหนืออวกาศ และอนุญาตให้ทุกรัฐสามารถสำรวจอวกาศได้อย่างเสรี อย่างไรก็ตาม แม้จะมีการร่างมติแห่งสหประชาชาติเพื่อการใช้อวกาศอย่างสันติ แต่ก็ได้มีการทดสอบอาวุธต่อต้านดาวเทียมในวงโคจรของโลกเกิดขึ้น

แนวคิดที่ว่าพื้นที่ระหว่างโลกและดวงจันทร์ต้องเป็นสุญญากาศถูกเสนอครั้งแรกในคริสต์ศตวรรษที่ 17 หลังจากที่นักวิทยาศาสตร์ค้นพบว่าความกดอากาศจะลดลงตามระดับความสูงที่เพิ่มขึ้น ขนาดอันกว้างใหญ่ไพศาลของอวกาศเริ่มเป็นที่เข้าใจกันในคริสต์ศตวรรษที่ 20 เมื่อมีการวัดระยะทางไปยังดาราจักรแอนดรอเมดาได้เป็นครั้งแรก มนุษย์เริ่มการสำรวจอวกาศทางกายภาพในช่วงปลายศตวรรษเดียวกันด้วยการใช้บอลลูนเพดานบินสูง ตามมาด้วยการส่งจรวดที่มีมนุษย์ควบคุม และการขึ้นสู่วงโคจรโลกโดยมนุษย์เป็นครั้งแรกคือ ยูรี กาการิน จากสหภาพโซเวียตใน ค.ศ. 1961 ค่าใช้จ่ายทางเศรษฐกิจในการส่งวัตถุรวมถึงมนุษย์ขึ้นสู่อวกาศนั้นสูงมาก ส่งผลให้การเดินทางสู่อวกาศของมนุษย์จำกัดอยู่เพียงในวงโคจรต่ำของโลกและดวงจันทร์ ในทางกลับกัน ยานอวกาศไร้คนขับได้เดินทางไปถึงดาวเคราะห์ทุกดวงที่รู้จักในระบบสุริยะแล้ว ทั้งนี้ อวกาศถือเป็นสภาพแวดล้อมที่ท้าทายสำหรับการสำรวจของมนุษย์เนื่องจากอันตรายจากสุญญากาศและรังสี รวมถึงสภาวะไมโครเวฟ ที่ส่งผลเสียต่อสรีรวิทยาของมนุษย์ ทำให้เกิดทั้งภาวะกล้ามเนื้อฝ่อและการสูญเสียมวลกระดูก

## อ้างอิง

หมวดหมู่:สุญญากาศ
หมวดหมู่:โครงสร้างขนาดใหญ่ในเอกภพ

หมวดหมู่:สภาพแวดล้อม
แก้ว (แก้ความกำกวม)

**แก้ว** อาจหมายถึง:

; วัตถุ
* แก้ว - ของที่ได้จากการใช้ทรายขาวเป็นส่วนประกอบสำคัญ มาหลอมกับสารที่มีสมบัติเป็นด่าง เช่น ออกไซด์ของโซเดียม ออกไซด์ของแคลเซียม แล้วมีลักษณะแข็งใส แลลอดเข้าไปข้างในได้
* แก้ว - หินแข็งใส แลลอดเข้าไปข้างในได้ ได้แก่ จำพวกเพชรพลอย
* แก้ว - เรียกภาชนะที่ทำด้วยแก้วสำหรับใส่น้ำกินเป็นต้น
* เรียกของใสบางชนิด เช่น กระดาษแก้ว ผ้าแก้ว ข้าวเหนียวแก้ว ลูกแก้ว
* เรียกของมีค่าเสมือนเพชรพลอย เช่น แก้วสามประการ

; บุคคล
* แก้ว พงษ์ประยูร - นักมวยชาวไทยผู้ครองเหรียญเงินโอลิมปิก 2012
* แก้ว แฟร์เท็กซ์ - นักมวยไทยชาวไทย
* แก้ว พุทธรัศมี - นักการเมืองชาวเขมร
* แก้ว อัจฉริยะกุล - นักแต่งเพลงลูกกรุงชาวไทย
* จริญญา ศิริมงคลสกุล - ศิลปินชาวไทยจากวงเฟย์ ฟาง แก้ว ชื่อเล่นว่า แก้ว
* ท้าวศรีสุนทรนาฏ (แก้ว พนมวัน ณ อยุธยา) - ครูนาฏศิลป์ชาวไทย
* พระยาจุฬาราชมนตรี (แก้ว) - จุฬาราชมนตรีในรัชกาลสมเด็จพระนารายณ์และสมเด็จพระเพทราชา
* อภิรดี ภวภูตานนท์ - นักแสดงหญิงชาวไทย ชื่อเล่นว่า แก้ว

; ไม้
* แก้ว - ชื่อไม้พุ่มหรือไม้ต้นขนาดกลางชนิด *Murraya paniculata* (L.) Jack ในวงศ์ Rutaceae ขึ้นตามป่าดิบ กิ่งก้านสีขาว ใบสี เขียวสดเป็นมัน ดอกสีขาว กลิ่นหอม เนื้อไม้แข็งใส เหนียว มีลายใช้ทำด้ามมีดและไม้ถือ
* แก้วกาญจนา - ชื่อไม้ประดับในวงศ์ Araceae เป็นไม้มงคลตามคติไทย และขึ้นชื่อว่าเป็นราชาแห่งไม้ประดับ
* แก้วเจ้าจอม - ชื่อไม้ดอกชนิด *Guaiacum officinale* L. ในวงศ์ Zygophyllaceae กลีบดอกสีม่วงคราม เกสรสีเหลือง พระบาทสมเด็จพระปรเมนทรมหามกุฏทรงนำเข้าสู่ประเทศไทยจากประเทศอินโดนีเซีย
* พิกุล - ภาษาถิ่นพายัพเรียก แก้ว
* มะม่วงแก้ว - ชื่อมะม่วงพันธุ์หนึ่งของชนิด *Mangifera indica* L. นิยมกินดิบ ๆ หรือดอง
* แว่นแก้ว - ไม้น้ำชนิด *Hydrocotyle umbellata* L. เป็นผักจิ้มเครื่องหลนหรือใช้เป็นเครื่องเคียง ทั้งนิยมคั้นน้ำเป็นน้ำดื่ม และใช้เป็นไม้ประดับอ่างปลา
* ส้มแก้ว - ชื่อส้มชนิด *C. nobilis* Lour.

; สัตว์
* นกแก้ว - ชื่อนกปากงุ้มเป็นขอในวงศ์ Psittacidae ตัวสีเขียว ปากมีหลายสี เช่น แดง เหลือง อยู่รวมกันเป็นฝูง กินเมล็ดพืชและผลไม้
* ปลาแก้ว - ชื่อปลาทะเลพวกปลาจวดชนิด *Otolithoides biauritus* ในวงศ์ Sciaenidae ลำตัวยาวเรียว ปากเล็ก ทู่ ฟันเล็ก ครีบหางแหลม ก้านครีบก้นมีขนาดเล็ก เกล็ดในแนวเส้นข้างตัวขยายใหญ่และนูนเป็นสัน ลำตัวสีเทา ใกล้สันท้องมีสีเงินคล้ายปลาจวดชนิดอื่นยาวได้ถึงหนึ่งเมตร, จวดลาก ก็เรียก
* หนอนแก้ว - ชื่อตัวหนอนซึ่งเป็นตัวอ่อนของผีเสื้อ ตามลำตัวมีขนน้อย และมักเป็นขนสั้น ๆ ผิวลำตัวเป็นมันเลื่อมคล้ายแก้ว มีสีสันต่าง ๆ กัน บางชนิดสีเขียว เขียวปนเหลือง และบางชนิดมีลายเป็นดวง ๆ บางชนิดจะปล่อยสารใสคล้ายแก้วเห็นเป็นทางเมื่อเคลื่อนผ่านไปเช่น หนอนแก้วส้ม (เช่น ชนิด *Papilio demoleus*) ในวงศ์ Papilionidae

; ละครโทรทัศน์
* แก้ว - ละครแสดงโดย: โจ จิรายุส, ธัญญ่า ธัญญาเรศ

; ตัวละครในบันเทิงคดี
* แก้ว - ตัวละครจากการ์ตูนล่าขุมทรัพย์สุดขอบฟ้า
* แก้วหน้าม้า - ตัวละครจากวรรณคดีไทยพระนิพนธ์ในพระเจ้าบรมวงศ์เธอ พระองค์เจ้าทินกร กรมหลวงภูวเนตรนรินทรฤทธิ์
* เณรแก้ว - ตัวละครจากการ์ตูนเณรแก้วกับน้อยไชยา
## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อตัว
หมวดหมู่:ชื่อเล่น
ระบบสี RGB

200px|thumb|การผสมสี

**RGB** ย่อมาจาก red, green และ blue คือ กระบวนการผสมสีจากแม่สี 3 สี คือสีแดง สีเขียว และสีน้ำเงิน การใช้สัดส่วนของสี 3 สีนี้ต่างกัน จะทำให้เกิดสีต่าง ๆ ได้อีกมากมาย

ระบบสี RGB เป็นระบบสีที่เกิดจากการรวมกันของแสงสีแดง เขียว และน้ำเงินโดยมีการรวมกันแบบ Additive ซึ่งโดยปกติจะนำไปใช้ในจอภาพแบบ CRT (Cathode ray tube) ในการใช้งานระบบสี RGB ยังมีการสร้างมาตรฐานที่แตกต่างกันออกไปที่นิยมใช้งานได้แต่ RGBCIE และ RGBNTSC

## อ้างอิง

หมวดหมู่:สี
ศาลสูงสุด

**ศาลสูงสุด** () คือ ศาลซึ่งมีอำนาจพิจารณาพิพากษาบรรดาคดีที่อุทธรณ์คำพิพากษาหรือคำสั่งของศาลชั้นอุทธรณ์ตามบทบัญญัติแห่งกฎหมายว่าด้วยการอุทธรณ์ต่อศาลสูงสุด นอกจากนี้ ยังมีอำนาจวินิจฉัยชี้ขาดคดีที่ศาลสูงสุดมีอำนาจวินิจฉัยได้ตามกฎหมายอื่น

## ดูเพิ่ม
* ศาลฎีกา
สุริยยาตร

**สุริยยาตร** เป็นดาราศาสตร์แผนไทยแต่ครั้งอดีตตั้งแต่สุโขทัยลงมาโดยมีต้นกำเนิดจากประเทศอินเดีย สยามประเทศได้มีตำราดาราศาสตร์ที่สืบตกทอดใช้ทำปฏิทินดวงดาว (Ephemeris) หรือปฏิทินโหรรายปี และสำหรับในการทำกราฟแผนที่ดาว ผูกดวง (ดาว) และเป็นหลักในการเทียบทำปฏิทินจันทรคติไทย มาแต่อดีต
ตำรานี้ที่ตกทอดมาเป็นเพียงแต่สูตร บวก ลบ คูณ หารเท่านั้น ไม่มีเหตุผลประกอบถึงกลไกในการคำนวณ ทำให้ตำรานี้ หยุดการพัฒนาไปหลายทศวรรษ ผู้ที่ศึกษาตำรานี้จะเรียนรู้แต่วิธีคำนวณไปตามกฎเกณฑ์ที่วางไว้เท่านั้นจนปี พ.ศ. 2545 ไพศาล เตชจารุวงศ์ เป็นผู้ถอดรหัสสุริยยาตรได้ทั้งหมด ทำให้ทราบทั้งกลไก เหตุผล และทำให้พบตารางไซน์และโคไซน์ที่ปรากฏในตำรานี้ด้วย 

สุริยยาตรเป็นหลักฐานหนึ่งที่ชี้ชัดว่า ไทยเราได้รับศาสตร์แห่งตรีโกณมิติ มาเป็นเวลากว่า 700 ปีขึ้นไป แต่เนื่องจากไม่เคยมีการตีพิมพ์หรือนำเสนอเกี่ยวกับกลไก เหตุผลที่ได้ค้นพบ ดังนั้นผู้ที่สนใจจะศึกษาค้นคว้ายังคงต้องอ่านจากตำราเดิมของไทย และรับทราบไว้แค่ว่ามีผู้ที่ทราบกลไก และเหตุผลของสุริยยาตรแล้วเพียงเท่านั้น

## อ้างอิง
* Romesh Chunder Dutt, A History of Civilization in Ancient India, Based on Sanscrit Literature, vol. 3, ISBN 0-543-92939-6 p. 208.

หมวดหมู่:ดาราศาสตร์
หมวดหมู่:วัฒนธรรมไทย
สีแดง

**สีแดง** คือสีมีความถี่ของแสงที่ต่ำที่สุด ที่ตามนุษย์สามารถแยกแยะได้ แสงสีแดงมีบริเวณช่วงคลื่นระหว่าง 630-760 นาโนเมตร สีแดงเป็นสีอย่างสีเลือดหรือสีชาด, ใช้ประกอบสิ่งต่าง ๆ บางอย่างโดยอนุโลมตามลักษณะสี เป็นชื่อเรียกเฉพาะ เช่น มดแดง ผ้าแดง 

จัดเป็น 1 ในแม่สี 3 สี ร่วมกับสีเหลือง, สีน้ำเงิน

## สัญลักษณ์ที่มีสีแดง
* ดอกกุหลาบ 
* กาชาด
* เลือด
* ธงชาติไทย สีแดงแสดงถึง ชาติ, ธงชาติจีน, ธงชาติญี่ปุ่น ธงชาติเวียดนาม
* ระบบสี RGB สีแดงเป็นสีพื้นฐาน

## สัญลักษณ์
* สีแดง เป็นสีแทนสัญลักษณ์ของความร้อนแรง และมีอำนาจ 
* สีแดง เป็นสีแห่งความเป็นสิริมงคลของชาวจีน
* สีแดง เป็นสีแห่งความโชคร้ายในบนเครื่องแบบนักเรียนในมังงะ
* ในทางลบ สีแดงเป็นสัญลักษณ์ของบาปโทสะ
* สีแดง เป็นสัญลักษณ์สีของดวงอาทิตย์
* สีแดง เป็นสีประจำวันอาทิตย์
* สีแดง เป็นสีประจำพระองค์และประจำวันเฉลิมพระชนมพรรษาของพระมหากษัตริย์ไทย ดังนี้
** พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
** สมเด็จพระเจ้ากรุงธนบุรี
* สีแดง ในทางการเมืองไทย เป็นสีประจำของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.)
* สีแดง เป็นสัญลักษณ์ของคอมมิวนิสต์
* สีแดง เป็นสีประจำพรรคแรงงานเกาหลี
* สีแดง เป็นสีประจำทหารบก เหล่าทหารราบ
* สีแดง เป็นสีของเลือดมนุษย์
* สีแดง เป็นสีประจำวง เจเคทีโฟร์ตีเอต วงไอดอลของอินโดนีเซีย
* สีแดง เป็นสีประจำวง ทงบังชินกี วงบอยแบนด์เกาหลี
* สีแดง เป็นสีประจำตัว โชอา สมาชิกวง เครยอนป๊อป เกิร์ลกรุปเกาหลี
* สีแดง เป็นสีประจำสายการบินในกลุ่มแอร์เอเชีย, กลุ่มไลอ้อนแอร์, เวียดเจ็ทแอร์
* สีแดง เป็นสีประจำทีมลิเวอร์พูล, แมนเชสเตอร์ยูไนเต็ด, มิดเดิลสโบร, ไกเซอร์สเลาเทิร์น, ทีมชาติเกาหลีใต้, ทีมชาติจีน และทีมชาติเบลเยียม
* สีแดง เป็นสีประจำสถานีโทรทัศน์ทีเอสทีวี
* สีแดง เป็นสีประจำธนาคารซีไอเอ็มบีไทย
* สีแดงคู่กับสีขาว เป็นสีประจำทีมอาร์เซนอล, ซันเดอร์แลนด์, เซาแทมป์ตัน,  อาแจ็กซ์ อัมเตอร์ดัม และสโมสรฟุตบอลไฟเยอโนร์ด และสีประจำโรงเรียนอัสสัมชัญ และโรงเรียนสตรีวิทยา และสีประจำวงทีบีอาร์โฟร์ตีเอต
* สีแดงคู่กับสีน้ำเงิน เป็นสีประจำทีมบาเยิร์นมิวนิก, บาร์เซโลนา และเป็นสีประจำพรรคการเมืองไทยอย่างพรรคเพื่อไทย
* สีแดงคู่กับสีดำ เป็นสีประจำทีมเอซี มิลาน, เชฟฟีลด์ ยูไนเต็ด, เอสซีจี เมืองทอง ยูไนเต็ด
* สีแดงเป็นหนึ่งในสีที่มีอยู่ในสัญญาณไฟจราจร หมายถึง ให้หยุดรถ
* เป็น​สีของ​ธนบัตร​ชนิด​ราคา​ 100 บาท

## สีประจำสถาบันการศึกษา
* สีแดงตัด เป็นสีประจำคณะวิศวกรรมศาสตร์และเทคโนโลยีอุตสาหกรรม มหาวิทยาลัยศิลปากร
* สีแดงเลือดนก เป็นสีประจำคณะสังคมศาสตร์ มหาวิทยาลัยเกษตรศาสตร์
* สีแดงเลือดหมู เป็นสีประจำคณะวิศวกรรมศาสตร์ มหาวิทยาลัยเกษตรศาสตร์
* สีแดงชาด เป็นสีประจำวิทยาลัยนานาชาติ มหาวิทยาลัยศิลปากร
*สีแดง เป็นสีประจำ คณะศิลปศาสตร์ มหาวิทยาลัยสงขลานครินทร์
*สีแดงเลือดนก เป็นสีประจำ คณะศิลปกรรมศาสตร์ จุฬาลงกรณ์มหาวิทยาลัย

## เฉด[[สีเว็บ]]

## อ้างอิง

ดแดง
หมวดหมู่:สเปกตรัมแสง
หมวดหมู่:ระดับคล้ำสีชมพู
หมวดหมู่:ระดับคล้ำสีแดง
หมวดหมู่:รุ้งกินน้ำ
หมวดหมู่:สีที่ใช้ในเว็บ
โพรทิสต์

**โพรทิสต์** ( มาจากคำในภาษากรีกว่า protiston แปลว่า *สิ่งแรกสุด*) หมายถึงจุลชีพยูแคริโอตหลากหลายกลุ่มใหญ่กลุ่มหนึ่ง ในอดีตกลุ่มโพรทิสต์มีสถานะเป็นอาณาจักร **โพรทิสตา** () ซึ่งรวมสิ่งมีชีวิตเซลล์เดียวที่ไม่สามารถจัดประเภทลงอาณาจักรอื่นได้เลย ซึ่งต่อมาก็ถูกคัดค้านในอนุกรมวิธานสมัยใหม่  มันอาจพิจารณาได้ว่าเป็นการรวมกลุ่มอย่างหลวม ๆ ของสิ่งมีชีวิต 30-40 ไฟลัมที่ผสมผสานกันต่าง ๆ นานาในเรื่องภาวะโภชนาการ กลไกของการเคลื่อนไหวเอง ผนังที่ห่อหุ้มเซลล์ และวงจรชีวิต 

คำศัพท์ *โพรทิสตา* ถูกใช้เป็นครั้งแรกโดย แอร์นสท์ เฮคเคิล (Ernst Haeckel) เมื่อ ค.ศ. 1866 โพรทิสต์ดั้งเดิมจัดประเภทเป็นกลุ่ม ๆ ตามความคล้ายของอาณาจักร "ที่สูงกว่า" เป็นต้นว่า สิ่งมีชีวิตเซลล์เดียวที่คล้ายสัตว์เรียกว่าโพรโทซัว (protozoa) ที่คล้ายพืชเรียกว่าโพรโทไฟตา (protophyta; คือสาหร่ายเซลล์เดียวเป็นส่วนมาก) และที่คล้ายเห็ดราเรียกว่าราเมือกและราน้ำ ต่อมาการจัดประเภทดังกล่าวถูกแทนที่ด้วยการจำแนกทางชีววิทยาโดยใช้พื้นฐานของวิวัฒนาการชาติพันธุ์ (ความสัมพันธ์ในวิวัฒนาการระหว่างสิ่งมีชีวิต) อย่างไรก็ตาม ศัพท์คำนี้ก็ยังคงใช้เรียกอย่างไม่เป็นทางการเพื่ออธิบายสัณฐานวิทยาและนิเวศวิทยาของโพรทิสต์ต่าง ๆ

โพรทิสต์อาศัยอยู่ในสภาวะแวดล้อมใดก็ได้เกือบทั้งหมดที่มีน้ำในรูปของเหลว โพรทิสต์หลายชนิดเช่นสาหร่ายสามารถสังเคราะห์ด้วยแสงได้ และเป็นผู้ผลิตปฐมภูมิที่สำคัญยิ่งในระบบนิเวศ โดยเฉพาะอย่างยิ่งแพลงก์ตอนที่อาศัยอยู่ในมหาสมุทร ส่วนโพรทิสต์อื่น ๆ อย่างเช่นคิเนโทพลาสติด (Kinetoplastid) และเอพิคอมเพล็กซา (Apicomplexa) ก่อให้เกิดโรคร้ายแรงในมนุษย์เช่นมาลาเรียและโรคเหงาหลับ

## อ้างอิง

หมวดหมู่:อาณาจักร (ชีววิทยา)
ยูแคริโอต

**ยูแคริโอต** (;  ) เป็นสิ่งมีชีวิตที่เซลล์มีนิวเคลียสและโครงสร้างอื่น (ออร์แกเนลล์) อยู่ภายในเยื่อหุ้มเซลล์ ยูแคริโอตเป็นหน่วยอนุกรมวิธาน **ยูคาร์ยา**หรือ**ยูแคริโอตา** อย่างเป็นทางการ เยื่อหุ้มนิวเคลียสเป็นโครงสร้างที่นิยามเซลล์ยูแคริโอตแยกจากเซลล์โปรแคริโอต โดยภายในเยื่อหุ้มนิวเคลียสมีสารพันธุกรรม การมีนิวเคลียสเป็นที่มาของชื่อยูแคริโอต ซึ่งมาจากภาษากรีก εὗ (eu, "ดี") และ κάρυον (karyon, "ผลมีเมล็ดเดียว" หรือ "เมล็ด") เซลล์ยูแคริโอตส่วนใหญ่ยังมีออร์แกเนลล์ที่มีเยื่อหุ้มอื่นด้วย เช่น ไมโทคอนเดรียหรือกอลจิแอพพาราตัส นอกเหนือจากนี้ พืชและสาหร่ายยังมีคลอโรพลาสต์ สิ่งมีชีวิตเซลล์เดียวหลายชนิดเป็นยูแคริโอต เช่น โปรโตซัว แต่สิ่งมีชีวิตหลายเซลล์ทุกชนิดเป็นยูแคริโอต ซึ่งได้แก่ สัตว์ พืชและเห็ดรา

การแบ่งเซลล์ในยูแคริโอตแตกต่างจากสิ่งมีชีวิตที่ไม่มีนิวเคลียส (โพรแคริโอต) มีกระบวนการแบ่งตัวสองประเภท คือ ไมโทซิสและไมโอซิส ไมโทซิสเป็นการที่เซลล์หนึ่งแบ่งตัวได้เซลล์ที่มีพันธุกรรมเหมือนกันสองเซลล์ ในไมโอซิสซึ่งจำเป็นในการสืบพันธุ์แบบอาศัยเพศ เซลล์ดิพลอยด์หนึ่ง (ซึ่งมีโครโมโซมสองชุด ชุดหนึ่งมาจากพ่อ อีกชุดหนึ่งมาจากแม่) มีการจับคู่โครโมโซมจากพ่อแม่แต่ละคู่ใหม่ แล้วผ่านการแบ่งเซลล์อีกสองขั้นตอน จนได้เซลล์แฮพลอยด์สี่เซลล์ (เซลล์สืบพันธุ์) เซลล์สืบพันธุ์แต่ละเซลล์มีโครโมโซมชุดเดียว ซึ่งเป็นการผสมโครโมโซมจากพ่อแม่คู่เดียวกัน

โดเมนยูแคริโอตาดูเหมือนมาจากชาติพันธุ์เดียว (monophyletic) จึงเป็นหนึ่งในสามโดเมนของสิ่งมีชีวิต อีกสองโดเมน ได้แก่ แบคทีเรียและอาร์เคีย เป็นโปรแคริโอตและไม่มีคุณสมบัติที่กล่าวมาข้างต้น ยูแคริโอตเป็นสิ่งมีชีวิตส่วนน้อยมาก อย่างไรก็ดี เนื่องจากยูแคริโอตมีขนาดใหญ่กว่ามาก มวลชีวภาพรวมทั่วโลกจึงประมาณว่าเท่ากับมวลชีวภาพของโปรแคริโอต ยูแคริโอตอุบัติขึ้นครั้งแรกเมื่อประมาณ 1.6–2.1 พันล้านปีก่อน

[thumb|left|250px|[แผนภูมิต้นไม้แบบวงกลม แสดงวงศ์วานวิวัฒนาการ ของสิ่งมีชีวิตระบบเซลล์ โดยแบ่งตามอาณาจักรและโดเมน สีม่วงคือแบคทีเรีย สีเทาเข้มคืออาร์เคีย สีน้ำตาลคือ**ยูแคริโอต** โดยยูแคริโอตยังแบ่งออกเป็น 5 อาณาจักรคือ สัตว์ (แดง) ฟังไจ (น้ำเงิน) พืช (เขียว) โครมาลวีโอลาตา (น้ำทะเล) และ โพรทิสตา (เหลืองทอง) โดยมีจุดศูนย์กลางคือ บรรพบุรุษร่วมที่ใกล้กันที่สุดของสิ่งมีชีวิตบนโลก (LUCA) ]]

## ดูเพิ่ม
* สิ่งมีชีวิต

## อ้างอิง

## แหล่งข้อมูลอื่น
*
แอ็ดเวนท์ มฤตยูเทพฯ

**Advent** หรือ ชื่อภาษาไทย "แอ็ดเวนท์ มฤตยูเทพฯ" เป็น การ์ตูนญี่ปุ่น ที่ได้รับความนิยม วาดโดย HARAO Yumiko จัดพิมพ์โดยสำนักพิมพ์ Shogakukan และในประเทศไทยโดยสำนักพิมพ์ วิบูลย์กิจ เนื้อเรื่องออกแนว เสียดสีสังคม

## เนื้อเรื่อง
มัสสึโฮะเด็กสาวที่ผู้พ่อแม่ทิ้ง เป็นเด็กที่พ่อไม่ไม่อยากให้เกิดมาดูโลกนี้ วันหนึ่งขณะเธอกำลังอยู่ระหว่างการเดินทางไปโรงเรียน เธอเห็นสิ่งประหลาดสีดำทมิฬบนท้องฟ้า แล้วก็มีสัตว์ประหลาดโพล่ออกมา บอกกับเธอว่า "ฉันจะทำให้เธอสมปรารถนา" หลังจากนั้น ก็เกิดสิ่งลึกลับรอบตัวเธอ

## ตัวละคร

## รายชื่อตอน

## ตัวอย่าง
* ภาพตัวอย่างจากเว็บไซต์ประเทศญี่ปุ่น 

อแดแวนท์ มฤตยูเทพฯ
เปลือกโลก

thumb|250px|ภาพหน้าตัดของโลกทั้งหมด

**เปลือกโลก** () เป็นเปลือกแข็งชั้นนอกสุดของโครงสร้างโลกและเป็นส่วนประกอบชั้นบนสุดของธรณีภาค (เปลือกโลกกับเนื้อโลกชั้นบน) มีมวลคิดเป็น 1% ของปริมาตรโลกทั้งหมด เปลือกโลกมีลักษณะที่แตกแยกออกจากกันเป็นแผ่นเพื่อที่จะสามารถระบายความร้อนจากภายใต้สู่อวกาศ

เปลือกโลกลอยตัวบนเนื้อโลก สัณฐานมีสเถียรภาพเนื่องจากเนื้อโลกชั้นบนส่วนมากประกอบด้วยเพริโดไทต์ที่มีความหนาแน่นกว่าองค์ประกอบของเปลือกโลก ในทางธรณีวิทยาเรียกรอยต่อระหว่างเปลือกโลกและเนื้อโลกว่าความไม่ต่อเนื่องของโมโฮโลวิคซิค เขตแดนที่ใช้เปรียบเทียบพฤติกรรมของคลื่นไหวสะเทือน

อุณหภูมิของเปลือกโลกจะแปรผันตรงกับความลึกของเปลือกโลก โดยมีอัตตราส่วนอยู่ที่ 30 องศาเซลเซียสต่อ 1 กิโลเมตร หากขอบเขตนั้นมีเนื้อโลกอยู่ข้างใต้อุณหภูมิจะเริ่มตั้งแต่ประมาณ 100 ถึง 600 องศาเซลเซียส

## องค์ประกอบ
เปลือกโลกมีสองชนิด:
# เปลือกโลกภาคพื้นทวีป: หนาประมาณ 30 ถึง 50 กิโลเมตร ประกอบหินที่มีความหนาแน่นน้อยอย่างพวกเฟลสิก เช่น หินแกรนิต
# เปลือกโลกภาคพื้นสมุทร: หนาประมาณ 5 ถึง 10 กิโลเมตร ประกอบหินที่มีความหนาแน่นอย่างพวกเมฟิก เช่น หินบะซอลต์ หินไดอะเบส และหินแกบโบร

ความหนาเฉลี่ยของเปลือกโลกอยู่ที่ระหว่าง 15 ถึง 20 กิโลเมตร

เปลือกโลกภาคพื้นทวีปและเปลือกโลกภาคพื้นสมุทรมีความหนาแน่นน้อยกว่าชั้นเนื้อโลกทำให้สามารถ "ลอยตัว" อยู่ได้ เปลือกโลกภาคพื้นทวีปตั้งอยู่บนเปลือกโลกภาคพื้นสมุทรอย่างมีนัยสำคัญ อันเนื่องมากจากเปลือกโลกภาคพื้นทวีปมีความหนาแน่นน้อยกว่าและหนากว่า ทำให้เกิดเป็นทวีปต่าง ๆ ที่ถูกล้อมลอบด้วยแอ่งมหาสมุทร

เปลือกโลกภาคพื้นทวีปมีองค์ประกอบโดยเฉลี่ยคล้ายคลึงกับแอนดีไซต์ เปลือกโลกของภาคพื้นทวีปสามารถแบ่งเป็นสองชั้นได้ตามองค์ประกอบคือ เปลือกโลกภาคพื้นทวีปชั้นบน จะมีองค์ประกอบหลักเป็นพวกเฟลสิกคล้ายกับหินเดไซต์ ส่วน เปลือกโลกภาคพื้นทวีปชั้นล่าง จะมีองค์ประกอบหลักเป็นพวกเมฟิกคล้ายหินบะซอลต์ แร่ที่พบมากที่สุดในเปลือกโลกภาคพื้นทวีปคือเฟลด์สปาร์คิดเป็น 41% ของน้ำหนักเปลือกโลก ต่อมาคือควอตซ์ที่คิดเป็น 12% และไพรอกซีนที่คิดเป็น 11% 

องค์ประกอบส่อื่น ๆ ทั้งหมดยกเว้นน้ำเกิดขึ้นในปริมาณที่น้อยมากและรวมกันได้น้อยกว่า 1%

## อ้างอิง



หมวดหมู่:ธรณีวิทยา
หมวดหมู่:เปลือกโลก
เนื้อโลก

thumb|250px|ภาพหน้าตัดของโลกทั้งหมด

**เนื้อโลก** () เป็นชั้นโครงสร้างของโลกที่อยู่ระหว่างเปลือกโลกกับแก่นโลก นอกจากนี้เรายังสามารถพบเนื้อดาวนี้ได้ในดาวเคราะห์หินทั่วไป สำหรับเนื้อโลกนี้มีความหนาประมาณ 2,885 กิโลเมตร ซึ่งนับเป็นองค์ประกอบร้อยละ 84 ของปริมาตรทั้งหมดของโลก ส่วนประกอบหลักของชั้นเนื้อโลกส่วนใหญ่เป็นแมกนีเซียมและเหล็ก เกือบทั้งหมดมีสถานะเป็นของแข็ง ยกเว้นที่ความลึกประมาณ 70-260 กิโลเมตรหรือที่เรียกว่าฐานธรณีภาค () ในชั้นนี้มีการหลอมละลายของหินเป็นบางส่วน

## อ้างอิง

หมวดหมู่:โครงสร้างของโลก
หมวดหมู่:ธรณีวิทยา
ไคเมียรา

**ไคเมียรา** () เป็นสัตว์ในเรื่องปรัมปรากรีกซึ่งระบุว่า เป็นบุตรของอีคิดนาและไทฟอน เป็นพี่ชายของเซอร์เบอรัส ไคเมียรามีร่างกายกำยำและเป็นที่รวมของสัตว์ร้าย 3 ชนิด คือ ส่วนหัวถึงหน้าอกเป็นสิงโต ลำตัวเป็นแพะ บั้นท้ายเป็นมังกรหรืองู นอกจากนี้ ยังสามารถพ่นไฟได้เหมือนมังกรอีกด้วย ไคเมียราถูกวีรบุรุษเบลเลอโรฟอนผู้ขี่ม้าบินเพกาซัสแทงตายด้วยหอก

## อ้างอิง

* Graves, Robert, (1955) 1960. *The Greek Myths* (Baltimore: Penguin), section 75.b, pp 252–56
* Kerenyi, Karl, 1959. *The Heroes of the Greeks*. (London and New York:Thames and Hudson)
* Peck, Harry Thurston, 1898. *Harpers Dictionary of Classical Antiquities*: "Chimaera" (On-line text)

ค
หมวดหมู่:สิ่งมีชีวิตในตำนานกรีก
แฝดคนละฝา ของอันนะซัง

**แฝดคนละฝา ของอันนะซัง** ()  เป็นการ์ตูนญี่ปุ่นที่ได้รับความนิยมเรื่องหนึ่ง วาดโดยนักวาดการ์ตูนหญิงชื่อ ยูมิโกะ ซูซูกิจัดพิมพ์โดยสำนักพิมพ์โคดันฉะ ใน คิสคอมิค  ภายใต้ลิขสิทธิ์ในประเทศไทย โดยสำนักพิมพ์บงกช

## เนื้อเรื่อง
**ซออนจิ อันนะ** สาวสวยที่ทุกคนยอมรับ เธอมีเพื่อที่หลงตัวเองมากคนหนึ่งชื่อ "ริริ" ไม่ว่าใครจะทักเธอ จะรับหน้าแทน อันนะเสมอ แม้ว่าเธอจะไม่สวยก็ตาม

## ตัวละคร
;โมโมยามะ ริริ
:เป็นตัวเอกของเรื่อง เธอเป็นหญิงที่มีหน้าตาไม่สวยงาม แต่เธอปักใจคิดว่าตัวเองเป็นคนสวย

;ไซออนจิ อันนะ
:สาวสวย อาศัยอยู่กับริริ ใจดีกับริริมากกว่า "เคียวทาโร่" ที่เป็นแฟน เป็นคนรักเพื่อน

;ซาคางามิ เคียวทาโร่
:เป็นแฟนของอันนะ แต่โชคร้ายเสมอ ไปเป็นที่ติดใจของริริ จนตัวเองเดือดร้อนบ่อยๆ

;ซึคิอาคาริ โฮโนกะระ
:คนนี้เป็นคนที่ชอบคอยเตือนริริเกี่ยวกับความไม่สวยของตน

;โอคุซึ โอจิคุง
:เป็นหนุ่มหน้าตาดี เขาสงสารริริเข้า ริริก็เลยคิดว่าเขามีใจให้ แต่ความจริงเขาแค่รู้สึงสงสารเท่านั้น

;ทาคาราเบะ ซายากะ
:เธอเป็นคนที่หลงตัวองเหมือนกับริริมาก แต่เธอเป็นคนที่สวยกว่า ตั้งแต่ที่เธอเห็นอันนะเธอก็เลยเริ่มอิจฉา จึงหาทางทำให้อันนะเป็นคู่แข่งของเธอ

;อิโซดะซัง
:เขาคนนี้หน้าตาเหมือนริริทุกอยาง แต่เป็นผู้ชาย เขาคนนี้เกือบทำให้อันนะบอกเลิกกับเคียวท่โร่เพราะเหตุผลง่ายๆ เพราะเขาหน้าตาเหมือนริรินั่นเอง

## รายชื่อตอน

## อ้างอิง

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
เซนทอร์

thumb|เซนทอร์ 

**เซนทอร์** (; มาจากภาษากรีกโบราณ ) เป็นสัตว์ชนิดหนึ่งในเทพปกรณัมกรีก มีร่างส่วนบนเป็นมนุษย์ผู้ชาย แต่ส่วนลำตัวลงไปเป็นม้าหนุ่มที่มีกล้ามเนื้อเป็นมัด ๆ  สง่างาม อาศัยอยู่แถบภูเขาของอาคาเดีย และเทสสาลีในประเทศกรีซ 

เซนทอร์มีสองตระกูล โดยตระกูลหนึ่งเกิดจาก *[[อิคซอน]]* อันธพาลแห่งสวรรค์ที่ขึ้นชื่อ กับอีกตระกูลที่เกิดจากโครนัส ฝ่ายหลังมีอุปนิสัยดีแตกต่างจากฝ่ายแรกมาก 

เซนทอร์ตระกูลอิคซอน เกิดจากอิคซอนกับเนฟีลี มีพละกำลังมาก ชอบดื่มไวน์กับชอบไล่คว้าผู้หญิง ซ้ำชอบทะเลาะเวลาเมา เซนทอร์จึงถูกมองว่าเป็นพวกขี้เมาไม่กลัวใครทั้งสิ้น

เซนทอร์ตระกูลโครนัสต่างกับตระกูลอิคซอน เป็นเซนทอร์แสนดี โครนัสแต่งงานกับฟีลีร่า นางอัปสรน้ำผู้เลอโฉม
มีลูกชื่อไครอน ซึ่งเป็นผู้คงแก่เรียน มีความสุขุมรอบคอบจนได้รับเลือกให้เป็นอาจารย์ของเหล่าวีรบุรุษหลายคนในตำนานกรีก เช่น อคิลลีส, เฮอร์คิวลีส, เจสัน, พีลูส, อีเนียส และบรรดาลูกศิษย์ของเขาก็ประพฤติตัวตามแบบครูบาอาจารย์ได้เป็นอย่างดี

## ในเทพปกรณัม
### ที่มา
มักเชื่อกันว่า เซนเทอร์เป็นลูกของอิกซิออนกับเนฟีลี (เมฆที่ถูกสร้างขึ้นตามแบบรูปโฉมของเฮรา) แต่บ้างก็เชื่อว่า เป็นลูกของเซนทอรัสกับม้าจากเมืองแมกนีเซีย เซนทอรัสดังกล่าวนี้เอง อาจเป็นลูกของอิกซีออนกับเนฟิลี หรือของอพอลโลกับสติลบี ซึ่งเป็นลูกสาวของเทพเจ้าแม่น้ำชื่อ พีเนียส

## ดูเพิ่ม

* กลุ่มดาวคนครึ่งม้า

ซเนทอร์
หมวดหมู่:สิ่งมีชีวิตในตำนานกรีก
เซอร์เบอรัส

[thumb|ประติมากรรมเทพเจ้า[เฮดีสกับเซอร์เบอรัส]]

**เซอร์เบอรัส** หรือ **เคร์เบรอส** (; ) ในเทพปกรณัมกรีกและโรมัน เป็นหมาหลายหัว (ปกติมีสาม) มีหางอสรพิษ พังพานงู และกรงเล็บสิงโต มันเฝ้าทางเข้าโลกบาดาลเพื่อป้องกันคนตายมิให้หลบหนีและคนเป็นมิให้เข้า เซอร์เบอรัสปรากฏในวรรณกรรมกรีกและโรมันโบราณหลายงาน และในงานศิลปะและสถาปัตยกรรมทั้งโบราณและสมัยใหม่ แม้การพรรณนาเซอร์เบอรัสแตกต่างกันแล้วแต่ตีความ ความแตกต่างที่สำคัญที่สุด คือ จำนวนหัว แหล่งข้อมูลส่วนมากอธิบายหรือบรรยายไว้สามหัว แต่แหล่งอื่นแสดงเซอร์เบอรัสมีสองหัวหรือหัวเดียว มีแหล่งน้อยกว่านั้นที่แสดงจำนวนต่าง ๆ บ้างว่าห้าสิบหรือกระทั่งหนึ่งร้อย

เซอร์เบอรัสเป็นลูกของอีคิดนา ครึ่งสตรีครึ่งอสรพิษ กับไทฟอน สัตว์ประหลาดยักษ์ซึ่งแม้แต่เทพเจ้ากรีกยังขยาด พี่น้องมีเลอร์เนียนไฮดรา, ออร์ธรัส (Orthrus) หมานรกสองหัว และคิเมียรา สัตว์ประหลาดสามหัว การพรรณนาสามัญของเซอร์เบอรัสในเทพปกรณัมและศิลปะกรีก คือ มีสามหัว ในงานส่วนใหญ่ สามหัวนั้นมองและเป็นเครื่องหมายของอดีต ปัจจุบันและอนาคต ขณะที่แหล่งอื่นแนะว่า หัวทั้งสามเป็นสัญลักษณ์ของการเกิด เยาว์วัยและชราวัย กล่าวกันว่า หัวของเซอร์เบอรัสมีความอยากอาหารเฉพาะเนื้อมีชีวิต ฉะนั้นจึงให้วิญญาณผู้วายชนม์เข้าโลกบาดาลได้อย่างเสรี แต่ไม่อนุญาตให้ผู้ใดออก เซอร์เบอรัสเป็นหมาเฝ้าที่ซื่อสัตย์ของเฮดีส และเฝ้าประตูเข้าออกโลกบาดาล

ไม่มีบันทึกว่าเซอร์เบอรัสเป็นหมาพันธุ์ใด ดังนั้นในทางศิลปะจึงพบเห็นเซอร์เบอรัสได้หลากหลายสายพันธุ์มาก 

## อ้างอิง

## แหล่งข้อมูลอื่น

* 

หมวดหมู่:สัตว์ในนิยาย
หมวดหมู่:สิ่งมีชีวิตในตำนานกรีก
ศิลปะการต่อสู้

**ศิลปะการต่อสู้ป้องกันตัว** () คือ ศาสตร์แขนงหนึ่งที่เน้นการเรียนและฝึกฝนด้านการต่อสู้และการป้องกันตัว ในปัจจุบันได้มีการศึกษากันอย่างแพร่หลาย ทั้งในเชิงด้านการกีฬา เพื่อฝึกฝนร่างกายให้สุขภาพสมบูรณ์แข็งแรง หรือแม้กระทั่งฝึกฝนจิตใจ ภาพยนตร์หลายหลายเรื่องได้มีการนำศิลปะป้องกันตัวไปใช้ เช่น องค์บาก ที่นำมวยไทยมาใช้เป็นโครงเรื่องหลัก หรือภาพยนตร์จากฮอลลีวูด โดยมีนักแสดงเช่น เฉินหลง บรูซ ลี เจ็ท ลี

ศิลปะป้องกันตัวอาจเป็นกลุ่มได้ตามลักษณะการต่อสู้ เช่น
* การฟาด เช่น มวยสากล กังฟู
* การเตะ เช่น มวยไทย เทควันโด้
* การเหวี่ยงทุ่ม เช่น ยูโด มวยปล้ำ ไอคิโด้ ฮับกิโด
* การใช้อาวุธ เช่น เคนโด้ กระบี่กระบอง การฟันดาบ อิไอโด
* การล็อก เช่น ยูยิสสู

ศิลปะการต่อสู้ปัจจุบันมักถูกแบ่งเป็นสองประเภท
# ศิลปะการต่อสู้แบบกีฬา นอกจากจะถูกสอนเพื่อการต่อสู้และป้องกันตัวมักถูกลดความรุนแรงลง และปรับปรุงเป็นกีฬา มีกติกาเพื่อใช้ในการแข่งขัน เช่น คาราเต้ มวยสากล เทควันโด้ เคนโด้ กังฟู โววีนัม
# ศิลปะการต่อสู้ที่ยึดตามแบบแผนเดิม ถูกสอนโดยยึดถือแบบแผนเดิมจากอดีต ไม่มีการแข่งขัน จะถูกสอนเพื่อการต่อสู้และป้องกันตัวเท่านั้น เช่น มวยไทยโบราณ ไอคิโด้ นินจุตสุ

## ศิลปะการต่อสู้ป้องกันตัวของไทย
การสงครามในสมัยก่อนนั้นเป็นจุดเริ่มต้นที่สำคัญของศิลปะการต่อสู้ของประเทศไทย บรรพบุรุษไทยแต่โบราณจำเป็นต้องปกป้องบ้านเมืองจากชาติอื่น ๆ ที่มารุกราน ศิลปะการต่อสู้ของไทยที่เป็นที่รู้จักกันอย่างแพร่หลายคือ
* มวยไทย
* กระบี่กระบอง
การเรียนศิลปะการต่อสู้ป้องกันตัวในสมัยก่อนนั้นนิยมเรียนกันตามสำนักต่าง ๆ ซึ่งนิยมสอนการต่อสู้หลายแขนงเช่น มวยไทย, การใช้มีดสั้น, และ กระบี่กระบอง สำนักที่สอนศิลปะการต่อสู้ป้องกันตัวยังแบ่งได้อีกเป็นสองแขนงคือ สำนักหลวงและสำนักราษฐ์


หมวดหมู่:กีฬา
หมวดหมู่:ศิลปะการแสดง
เพกาซัส

thumb|200px|รูปสลักนูนต่ำ เบลเลโรฟอนปราบไคเมร่า ด้วยการขี่เพกาซัส
**เพกาซัส** (; กรีก: Πήγασος; *เปกาซอส* หมายถึง "แข็งแรง") เป็นสัตว์ในเทพปกรณัมกรีก เป็นม้าเพศผู้รูปร่างกำยำพ่วงพีสีขาวบริสุทธิ์  และมีปีกอันกว้างสง่างามเหมือนนกพิราบ

เพกาซัสเกิดมาจากนางกอร์กอน เมดูซ่า ซึ่งถูกวีรบุรุษเพอร์ซิอุสฟันคอ ในขณะที่เลือดจากลำคอพุ่งกระเซ็นนั้น เพกาซัสก็กระโจนออกมาจากลำคอของนาง เพกาซัสเป็นพี่ของคริสซาออร์ ซึ่งก็เกิดมาหลังจากนั้น ไม่มีใครสามารถปราบเพกาซัสได้เลย ตอนที่เพกาซัสเกิดมาใหม่ ๆ และออกวิ่งอย่างคึกคะนองนั้น น้ำที่กระเซ็นจากรอยเท้าที่เพกาซัสวิ่งก่อให้เกิดน้ำพุสวยงามที่เหล่ากวีและศิลปินชื่นชมกันนักหนา คือ น้ำพุฮิปโปครีนี ที่เป็นที่รู้จักในวรรณคดีกรีกโบราณ ว่ากันว่า หากใครได้ดื่มน้ำพุนี้แล้ว โอกาสที่จะเป็นกวีเอกอยู่แค่เอื้อม นอกจากนี้แล้วเพกาซัสยังทำหน้าที่คอยเก็บสายฟ้าให้ซุส
 
เพกาซัสโดนปราบโดยเด็กหนุ่มรูปงามชาวเมืองโครินทร์ คือ เบลเลอโรฟอน  เบลเลอโรฟอนเป็นโอรสของกษัตริย์เมืองโครินท์ คือ กลอคุส ซึ่งต่อมาเบลเลอโรฟอนได้ขี่เพกาซัสปราบสัตว์ประหลาดร้ายไคเมร่า

## ดูเพิ่ม
* กลุ่มดาวม้าบิน

## อ้างอิง

## แหล่งข้อมูลอื่น
* 

หมวดหมู่:สิ่งมีชีวิตในตำนานกรีก
มังกร

thumb|260px|มังกร
**มังกร** (; จาก) เป็นสัตว์วิเศษที่รู้จักกันในวรรณคดีของจีนและตะวันตก แม้จะใช้คำว่ามังกร (dragon) เหมือนกัน แต่มังกรของจีนและตะวันตกนั้นสื่อถึงสัตว์ต่างชนิดกัน มังกรของจีนมีรูปร่างลักษณะจัดอยู่ในประเภทสัตว์เลื้อยคลานหรืองู ไม่มีปีก แต่สามารถบินไปในอากาศได้ ส่วนมังกรของตะวันตกจะมีขา มีปีกและสามารถพ่นไฟได้

ในตำนานยุโรป มังกรเป็นสัตว์อันตรายและน่าสะพรึงกลัวสำหรับมนุษย์ มังกรจึงเป็นศัตรูตัวฉกาจของเหล่าวีรบุรุษทั้งหลาย การฆ่ามังกรและขึ้นเถลิงราชย์เป็นกษัตริย์. มังกรจึงกลายเป็นสัญลักษณ์ของกษัตริย์ ทั้งที่มีตัวตนจริง ๆ และในตำนานต่าง ๆ เช่น กษัตริย์อาเธอร์ ซึ่งมีนามสกุลว่า *Pendragon* มีความหมายว่า 'ศีรษะของมังกร' หรือ 'หัวหน้ามังกร' และมงกุฎของกษัตริย์อาเธอร์ ก็เป็นรูปมังกร ส่วนในตำนานจีน มังกรเป็นสัตว์มงคลและมีสถานะเป็นเทพเจ้า เสื้อคลุมมังกร 5 เล็บเป็นเครื่องทรงของที่กษัตริย์สามารถใช้ได้เท่านั้น ส่วนเครื่องทรงที่มีรูปมังกร 4 เล็บจะเป็นชุดสำหรับขุนนาง และ 3 เล็บสำหรับประชาชนทั่วไป

เราพบมังกรได้ง่ายและบ่อยมาก ไม่ว่าจะเป็นในตำนานของทางยุโรปหรือเอเชียก็ตาม เรียกว่าที่ใดมีอารยธรรมและตำนาน ที่นั่นก็ต้องมีมังกรเป็นของคู่กัน. มังกรนั้นมีรูปร่างและลักษณะหลายอย่าง แตกต่างไปตามความเชื่อของแต่ละท้องถิ่น แต่โดยทั่ว ๆ ไปแล้วจะมีจุดเด่นคือ เป็นสัตว์ขนาดใหญ่ ร่างกายใหญ่โต มีพละกำลังมาก บางครั้งอาจพ่นไฟได้ หรือมีอำนาจเวทมนตร์มหาศาล และที่สำคัญคือ บินได้ (อาจจะมีปีกหรือไม่มีก็ได้) โดยขนาดรูปร่างและสีนั้น ก็แตกต่างกันไป

อย่างไรก็ตาม มังกรที่พบในตำนานของทางยุโรปและของทางเอเชียนั้น ค่อนข้างจะแตกต่างกันในแง่สัญลักษณ์ โดยเฉพาะคติของจีนที่มักจะถือว่า มังกรนั้นคือเทพเจ้า และเป็นสัญลักษณ์ของความเป็นมงคล รวมถึงเป็นสัญลักษณ์ของจักรพรรดิ (ซึ่งเป็นสมมติเทพ) แต่ทางยุโรปนั้นมักจะถือมังกรเป็นสัญลักษณ์ของความชั่วร้าย (อันเป็นคติที่สืบทอดมาจากความหวาดกลัวงูของชาวยุโรป)

## ดูเพิ่ม
* มังกรจีน
* มังกรยุโรป
* มังกรทิเบต

## หนังสืออ่านเพิ่ม
* 
* Knight, Peter. "Sacred Dorset – On the Path of the Dragon", 1998.
* 
* 
* 

## แหล่งข้อมูลอื่น
มูลนิธิวิกิมีเดีย

**บริษัทมูลนิธิวิกิมีเดีย** () หรือ **วิกิมีเดีย**  เป็นองค์การไม่แสวงหาผลกำไรและองค์กรการกุศลสัญชาติอเมริกัน มีสำนักงานใหญ่อยู่ที่เมืองซานฟรานซิสโก รัฐแคลิฟอร์เนีย ส่วนใหญ่เป็นที่รู้จักจากการเข้าร่วมในขบวนการวิกิมีเดีย และเป็นเจ้าของชื่อโดเมนอินเทอร์เน็ตของโครงการส่วนใหญ่ของขบวนการ เช่น วิกิพีเดีย มูลนิธินี้ก่อตั้งขึ้นเมื่อ พ.ศ. 2546 โดยจิมมี เวลส์ เพื่อให้เป็นหนทางหนึ่งในการหาเงินทุนให้แก่วิกิพีเดียและโครงการพี่น้องด้วยวิธีการที่ไม่แสวงหาผลกำไร

ณ พ.ศ. 2558 มูลนิธิมีพนักงานกว่า 280 คน และมีรายได้ประจำปีเกินกว่า 75 ล้านดอลลาร์สหรัฐ ปัจจุบันนาตาลียา ตึมกิว (Nataliia Tymkiv) เป็นประธานคณะกรรมการบริษัท มารยานา อิสกันดัร (Maryana Iskander) ได้เป็นกรรมการบริหารตั้งแต่เดือนมกราคม พ.ศ. 2565

## เป้าหมาย
มูลนิธิวิกิมีเดียมีเป้าหมายในการพัฒนาและคงสภาพโครงการเนื้อหาเปิดบนฐานของวิกิ และในการเปิดให้เข้าถึงเนื้อหาของโครงการเหล่านี้อย่างเต็มรูปแบบโดยไม่มีค่าใช้จ่าย อีกเป้าหมายหลักของมูลนิธิวิกิมีเดียคือการสนับสนุนทางการเมือง (political advocacy)
ใน พ.ศ. 2548 มูลนิธิวิกิมีเดียได้รับสถานะหมวด 501 (c) (3) โดย Internal Revenue Code สหรัฐอเมริกา ว่าเป็นสาธารณกุศล  โดยมีโค้ด National Taxonomy of Exempt Entities (NTEE)  ที่ B60 (การศึกษาแบบต่อเนื่องในผู้ใหญ่) ตามกฎหมาย มูลนิธิแจ้งว่ามีจุดประสงค์ในการรวบรวมและพัฒนาเนื้อหาทางการศึกษาและในการเผยแพร่เนื้อหาเหล่านั้นอย่างมีประสิทธิภาพไปยังทั่วโลก

## อ้างอิง

## แหล่งข้อมูลอื่น
* 


หมวดหมู่:ชุมชนวิกิ
หมวดหมู่:มูลนิธิในสหรัฐ
หมวดหมู่:องค์การเกี่ยวกับคอมพิวเตอร์
หมวดหมู่:องค์การที่ก่อตั้งในปี พ.ศ. 2546
มันติคอร์

thumb|200px|มันติคอร์
**มันติคอร์** () เป็นสัตว์ที่เกิดจากจากการผสมพันธุ์ระหว่าง คนกับสัตว์ มีฟันอันแหลมคม นิสัยเจ้าเล่ห์ มีหน้าเป็นคน ตัวเป็นสิงโต ชื่อของมัน มาจากภาษาเปอร์เซีย คือ martikhora แปลว่า ผู้กินคน  คนเอเชียยุคโบราณต่างก็รู้จัก มันติคอร์ ในศตวรรษที่สอง มีนักประวัติศาสตร์โรมันบรรยายถึง ความน่ากลัวของมันติคอร์จากเรื่องบอกเล่าที่มีมาราว 700 ปี ก่อนหน้านั้นว่าในอินเดียมีสัตว์ป่าชนิดหนึ่งที่มีอำนาจ น่าเกรงขาม รูปร่างใหญ่ราวกับสิงโตตัวที่ใหญ่ที่สุด มีผิวสีแดง ขนหยาบคล้ายสุนัข ในภาษาอินเดียเรียกมันว่า มาร์ติคอรัส

อย่างไรก็ตาม ใบหน้าของมันไม่ใช่สัตว์ แต่กลับเป็นใบหน้าของมนุษย์ มีฟันบนสามแถว และฟันล่างอีกสามแถว เป็นฟันที่แหลมคมและใหญ่กว่าเขี้ยวของสุนัขล่าเนื้อ ใบหูของมันก็คล้ายกับของมนุษย์ เว้นแต่ว่ามีขนาดใหญ่กว่าและมีขนหยาบ ตาของมันมีสีน้ำเงินเทาคล้ายนัยน์ตามนุษย์ แต่เท้าและกรงเล็บของมันเหมือนของสิงโต ที่ปลายหางของมันคือหางของแมงป่อง ที่อาจจะมีความยาวเกินกว่า 18 นิ้ว ที่ปลายสุดของหาง มีเหล็กในที่สามารถต่อยคนถึงตายได้ทันที มันสามารถปล่อยเหล็กในที่มีลักษณะเหมือนกับลูกศร และสามารถยิงไปได้ไกล เมื่อปล่อยเหล็กในไปแล้วมันก็จะม้วนหางกลับ หากมันจะยิงเหล็กในไปทิศตรงข้าม มันจะยืดหางออไปจนสุดแทน สัตว์ที่ถูกเหล็กในของมันติคอร์จะตายทันที ช้างเป็นสัตว์ชนิดเดียว ที่มันติคอร์จะไม่ทำร้าย

## อ้างอิง

The Medieval Bestiary: Manticore

หมวดหมู่:สัตว์ในตำนานยุโรป
ปราณบุรี

**ปราณบุรี** อาจหมายถึง

* อำเภอปราณบุรี - อำเภอหนึ่งในจังหวัดประจวบคีรีขันธ์
* แม่น้ำปราณบุรี - แม่น้ำในอำเภอปราณบุรี ไหลผ่านท่าน้ำเฉลิมพระเกียรติ ตลาดปราณ และเป็นสถานที่พักผ่อนแห่งหนึ่ง
* เขื่อนปราณบุรี - เขื่อนดินในอำเภอปราณบุรี สร้างเสร็จในปี พ.ศ. 2521 มีความจุ 445 ล้านลูกบาศก์เมตร พื้นที่ชลประทาน 220,000 ไร่
* วนอุทยานปราณบุรี - พื้นที่ป่าสงวนในอำเภอปราณบุรี จัดสร้างตามพระราชประสงค์ของสมเด็จพระนางเจ้าพระบรมราชินีนาถ มีพื้นที่ประมาณ 1,984 ไร่
เมื่อผมกับเธอ XXX

**เมื่อผมกับเธอ XXX** (; ) เป็นการ์ตูนญี่ปุ่น ที่ได้รับความนิยม เขียนโดย ไอ โมรินากะ นักวาดการ์ตูนหญิงผู้วาดเรื่อง เทพบุตรถังแตก มีทั้งหมด 8 เล่มจบ และมีภาคพิเศษ 1 เล่ม

## เนื้อเรื่อง
**อุเอะฮาร่า อากิระ** ชายผู้ตกหลุมรักสาวโหดที่สุดในโรงเรียน **โมโมอิ นานาโกะ** วันหนึ่ง เมื่อ โมโมอิไม่มาโรงเรียน "อุเอฮาร่า" จึงอาสาเอาการบ้านไปให้ที่บ้านของเธอ แต่แล้ว เมื่อถึงบ้านของเธอ กลับโดนจับเข้าเครื่องทดลองทางวิทยาศาสตร์ ของปู่ของ โมโมอิ จนทำให้ทั้งสองคนต้อง "สลับร่าง" กัน และเครื่องทดลองก็เกิดอาการเจ๊งไม่เป็นท่าทำให้ไม่สามารถคืนร่างเดิมตอนนี้ได้ อากิระกับโมโมอิเลยต้องจำใจอยู่ในร่างของต่างฝ่ายต่อไป ผลที่เกิดทำให้อากิระที่อ่อนแอกลับดูเป็นผู้ชายมากขึ้น โมโมอิที่แข็งกร้าวกลับอ่อนหวานทำให้หลายคนแปลกใจ และโมโมอิในร่างอากิระก็ตกลงคบเป็นแฟนกับชีนะเพื่อนหญิงของตัวเอง โดยไม่ฟังเสียงร้องไห้จากมุมมืดของเจ้าของร่าง และด้วยความซวยอย่างคาดไม่ถึง เซมโบงคิเพื่อนสนิทของอากิระก็มาหลงรักอากิระในร่างของโมโมอิ

## ตัวละคร

**อุเอะฮาร่า อากิระ**

พระเอกผู้ตกหลุมรักโมโมอิ และมีนิสัยไม่สมชาย ถูกสลับร่างกับโมโมอิ

**โมโมอิ นานาโกะ**

สาวสุดโหดที่อากิระแอบชอบ มีนิสัยแมนๆ และเห็นแก่ตัว โดนสลับร่างกับอากิระ เป็นแฟนของชีนะ

## รายชื่อตอน

## หมายเหตุและอ้างอิง
;หมายเหตุ


;อ้างอิง

;อ้างอิงปฐมภูมิ


*
*
*
*
*
*

## แหล่งข้อมูลอื่น
*

 

หมวดหมู่:การ์ตูนญี่ปุ่น 
หมวดหมู่:การ์ตูนญี่ปุ่นแนวโชโจะ
เว็บเพจ

[thumbnail|[ภาพหน้าจอของเว็บเพจหนึ่งบนวิกิพีเดีย]]
**เว็บเพจ** () หรือแปลเป็นไทยว่า **หน้าเว็บ** คือเอกสารเว็บชนิดหนึ่งเหมาะสำหรับเวิลด์ไวด์เว็บและเว็บเบราว์เซอร์ เว็บเบราว์เซอร์จะแสดงเว็บเพจบนจอคอมพิวเตอร์หรืออุปกรณ์เคลื่อนที่ เว็บเพจก็คือสิ่งที่ปรากฏออกมา แต่ศัพท์นี้ก็ยังหมายถึงแฟ้มคอมพิวเตอร์ที่มักจะเขียนเป็นเอชทีเอ็มแอลหรือภาษามาร์กอัปที่เทียบเคียงได้ ซึ่งมีลักษณะเด่นอันเป็นหลักก็คือ การจัดเตรียมข้อความหลายมิติที่จะนำไปสู่ *เว็บเพจอื่น* ผ่านทางลิงก์ เว็บเบราว์เซอร์จะประสานงานกับทรัพยากรเว็บที่อยู่โดยรอบเว็บเพจที่เขียน เช่น สไตล์ชีต สคริปต์ และรูปภาพ เพื่อนำเสนอเว็บเพจนั้น

เว็บเบราว์เซอร์สามารถค้นคืนเว็บเพจจากเว็บเซิร์ฟเวอร์ระยะไกลบนเครือข่ายหนึ่ง ๆ ได้ ในระดับที่สูงขึ้น เว็บเซิร์ฟเวอร์อาจจำกัดการเข้าถึงให้เฉพาะเครือข่ายส่วนตัว เช่น อินทราเน็ตภายในองค์กร หรือจัดเตรียมการเข้าถึงสู่เวิลด์ไวด์เว็บ ส่วนในระดับที่ต่ำกว่า เว็บเบราว์เซอร์จะใช้เกณฑ์วิธีขนส่งข้อความหลายมิติ (เอชทีทีพี) เพื่อสร้างการร้องขอเช่นนั้น

*[[เว็บเพจสถิต]]* (static web page) คือเว็บเพจที่ถูกส่งมาเป็นเนื้อหาเว็บเหมือนกับข้อมูลที่บันทึกอยู่ในระบบแฟ้มของเว็บเซิร์ฟเวอร์ ในขณะที่ *[[เว็บเพจพลวัต]]* (dynamic web page) จะถูกสร้างขึ้นโดยเว็บแอปพลิเคชัน ซึ่งขับเคลื่อนด้วยซอฟต์แวร์ด้านเซิร์ฟเวอร์หรือสคริปต์ด้านไคลเอนต์ เว็บเพจพลวัตช่วยให้เบราว์เซอร์ (ด้านไคลเอนต์) เพิ่มสมรรถนะของเว็บเพจผ่านทางอินพุตของผู้ใช้ไปยังเซิร์ฟเวอร์

## คำศัพท์ที่มักสับสน
* เว็บไซต์ (web site) หมายถึงเว็บเพจหลาย ๆ หน้ารวมกันและเก็บไว้ที่หนึ่ง
* โฮมเพจ (home page) หมายถึงเว็บเพจหน้าแรกที่ปรากฏ เมื่อเข้าสู่เว็บไซต์หนึ่ง

หมวดหมู่:เวิลด์ไวด์เว็บ
หมวดหมู่:การจัดการเว็บไซต์